**Ministru kabineta noteikumu projekta “Grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Grozījumi Ministru kabineta 2010. gada 30. novembra noteikumos Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (turpmāk – noteikumu projekts) izstrādāts, lai:- pilnībā pārņemtu iepriekš nepārņemtās vai nepilnīgi pārņemtās Eiropas Parlamenta un Padomes direktīvā 2010/75/ES par rūpnieciskajām emisijām (piesārņojuma integrēta novēršana un kontrole) (turpmāk – Direktīva 2010/75/EK) noteiktās prasības un līdz 2017. gada 31. decembrim izpildītu atbildes vēstulē uz Eiropas Komisijas 2016. gada 23. jūnija pieprasījumu EU Pilot lietā Nr. 8656/16/ENVI solīto;- līdz 2017. gada 19. decembrim pārņemtu atsevišķas Eiropas Parlamenta un Padomes 2015. gada 25. novembra direktīvas (ES) 2015/2193 par ierobežojumiem attiecībā uz dažu piesārņojošo vielu emisijas gaisā no vidējās jaudas sadedzināšanas iekārtām (turpmāk – Direktīva (ES) 2015/2193) prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir pārņemt līdz šim nepārņemtās vai daļēji pārņemtās Direktīvas 2010/75/EK un Direktīvas (ES) 2015/2193 prasības, kā arī veikt redakcionālus grozījumus šobrīd spēkā esošajos Ministru kabineta 2010.gada 30.novembra noteikumos Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.1) Normas, kas saistītas ar Direktīvas 2010/75/EK pārņemšanu un EU Pilot lietu Nr. 8656/16/ENVI:- lai pārņemtu 24. panta 2. punkta d) apakšpunktā noteikto, Ministru kabineta 2010.gada 30.novembra noteikumi Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” tiks papildināti ar jaunu 73.1punktu, kas noteiks, ka Vides pārraudzības valsts birojam jānorāda tīmekļvietnes adrese, kur sabiedrība varēs iepazīties ar secinājumiem par labākajiem pieejamajiem tehniskajiem paņēmieniem (turpmāk – LPTP). Tādā veidā tiks nodrošināta sabiedrībai iespēja iepazīties ar tiem secinājumiem par LPTP, kas attiecināmi uz konkrētu piesārņojošo iekārtu vai darbību;- lai pārņemtu direktīvas II pielikuma 6. punktu, noteikumu projekts paredz veikt grozījumu Ministru kabineta 2010. gada 30. novembra noteikumu Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 4.pielikuma 6.punktā, proti piesārņojošo vielu saraksts papildināts arī ar putekļiem, tostarp cietajām daļiņām, nevis tikai cietajām daļiņām, kā tas ir noteikts šobrīd. 2) Normas, kas saistītas ar Direktīvas (ES) 2015/2193 pārņemšanu:- lai pārņemtu 5. panta 3. punktā un I pielikuma 1., 2., 4., un 6. punktā noteiktās prasības noteikumu projektā paredzēts papildināt Ministru kabineta 2010. gada 30. septembra noteikumu Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 3. pielikumu ar 6.7. apakšpunktu un 5. pielikuma 2. punktu papildināt ar otro teikumu, nosakot kāda informācija jānorāda operatoram, aizpildot iesniegumu piesārņojošas darbības atļaujas saņemšanai vai iesniegumu C kategorijas piesārņojošas darbības apliecinājuma saņemšanai.3) Citas ierosinātās izmaiņas:- noteikumu projekts paredz visā Ministru kabineta 2010.gada 30.septembra noteikumu Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” tekstā aizstāt vārdu “pārvalde” ar vārdu “dienests” un aizstāt vārdu “tīmekļa vietne” ar “tīmekļvietne”.- noteikumu projekts paredz precizēt iepriekš lietoto terminu “robežvērtība” vai “emisiju robežvērtība”, atbilstoši to aizstājot ar vārdu “emisiju līmenis”, tādā veidā izvairoties no nekorektas Direktīvas 2010/75/EK pārņemšanas;- veikts precizējums atsaucei uz normatīvo aktu par kārtību, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus;- precizēta kārtība, kas un kādā veidā sniedz Eiropas Komisijai informāciju par šo noteikumu izpildi attiecībā uz A kategorijas piesārņojošām darbībām;- veikti precizējumi Ministru kabineta 2010.gada 30.septembra noteikumu Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 1. un 2. pielikumā, lai skaidrāk noteiktu tās piesārņojošas darbības, uz kurām attiecās B kategorijas atļauja un C kategorijas apliecinājums. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Valsts vides dienests, Vides pārraudzības valsts birojs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta normas attiecināmas uz 1) piesārņojošo darbību veicējiem – operatoriem (kas kā tādi noteikti atbilstoši likuma “Par piesārņojumu” 1.pielikuma darbībām (iekārtām) un MK 2010. gada 30. novembra noteikumu Nr. 1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai 1.pielikuma darbībām); 2) iestādēm, kurām jānodrošina piesārņojošo darbību atļauju izsniegšana un kontrole– Valsts vides dienestu un Vides pārraudzības valsts biroju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta nosacījumi nodrošinās vides aizsardzības prasību īstenošanu, tai skaitā radīs kvalitatīvāku dzīves vidi. |
|   | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |
|  |  |  |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2010. gada 24. novembra Direktīva 2010/75/EK par rūpnieciskām emisijām (piesārņojuma integrētu novēršanu un kontroli) (pārstrādāta versija);2. Eiropas Parlamenta un Padomes 2015. gada 25. novembra Direktīva (ES) 2015/2193 par ierobežojumiem attiecībā uz dažu piesārņojošo vielu emisijas gaisā no vidējās jaudas sadedzināšanas iekārtām. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2010. gada 24. novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole);2. Eiropas Parlamenta un Padomes 2015. gada 25. novembra Direktīva (ES) 2015/2193 par ierobežojumiem attiecībā uz dažu piesārņojošo vielu emisijas gaisā no vidējās jaudas sadedzināšanas iekārtām. |
| A | B | C | D |
| **Direktīvas 2010/75/EK:** |
| 24. panta 2. punkta d) apakšpunkts | 8. punkts | Ieviests pilnībā | Neparedz stingrākas prasības |
| 26. panta 1. punkta pirmā un otrā daļa | 6. punkts | Ieviests pilnībā | Neparedz stingrākas prasības |
| II pielikuma 6. punkts  | 14. punkts | Ieviests pilnībā | Neparedz stingrākas prasības |
| **Direktīvas (ES) 2015/2193:** |
| 5.panta 3.punkts un I pielikuma 1., 2., 4., un 6. punkts | 13. un 1. punkts | Ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts publicēts 2017. gada Vides aizsardzības un reģionālās attīstības ministrijas tīmekļvietnē, sadaļā “Sabiedrības līdzdalība”. |
| 3. | Sabiedrības līdzdalības rezultāti |  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests, Vides pārraudzības valsts birojs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzama noteikumu projekta ietekme uz valsts pārvaldes funkcijām.Saskaņā ar noteikumu projektu netiek plānota jaunu institūciju izveide, esošo institūciju likvidācija vai reorganizācijā, kā arī netiek prognozēta ietekme uz institūcijas cilvēkresursiem. |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Vides aizsardzības un reģionālās

attīstības ministrijas valsts sekretārs Rinalds Muciņš

Balode 67026578

zita.balode@varam.gov.lv